cyanic-selkie/wikianc huggingface dataset:
Αποικία του Ακρωτηρίου
Το 1878 η αποικία συμπεριέλαβε τον θύλακα του Κόλπου Γουόλβις και τα Νησιά του Πιγκουίνου, που ανήκουν σήμερα στη Ναμίμπια. Το 1910 ενώθηκε με τρεις άλλες αποικίες, σχηματίζοντας την Ένωση της Νοτίου Αφρικής. Η πρώην αποικία αποτέλεσε μέχρι το 1994 την Επαρχία του Ακρωτηρίου της Καλής Ελπίδας. Μετά την ψήφιση του Καταστατικού του Ουέστμινστερ το 1931, η Νότια Αφρική έγινε ανεξάρτητο κράτος. Το 1961 κατήργησε τη πολίτευμα της μοναρχίας, σχηματίζοντας τη Δημοκρατία της Νότιας Αφρικής. Μετά τον ανασχεδιασμό των επαρχιών της Νότιας Αφρικής, το 1994, η Επαρχία του Ακρωτηρίου χωρίστηκε σε τέσσερις επιμέρους επαρχίες.
Ιστορία
Το 1795 η Γαλλία κατέλαβε τα ευρωπαϊκά εδάφη της Ολλανδικής Δημοκρατίας, γεγονός που ώθησε τη Μεγάλη Βρετανία να καταλάβει την Αποικία του Ακρωτηρίου, προκειμένου να ελέγχει τις θαλάσσιες οδούς προς την Ινδία. Οι Βρετανοί έστειλαν εννέα πολεμικά πλοία στο Σάιμονς Τάουν και, μετά την ολλανδική ήττα στη Μάχη του Μουίζενμπεργκ, απέκτησαν τον έλεγχο της περιοχής. Η Ολλανδική Εταιρεία Ανατολικών Ινδιών χρεωκόπησε το 1799, έχοντας μεταβιβάσει το 1798 τα δικαιώματα των εδαφών της στην Μπαταβική Δημοκρατία. Η βελτίωση των σχέσεων ανάμεσα στη Βρετανία με τη Γαλλία και την Μπαταβική Δημοκρατία, οδήγησε τους Βρετανούς να επιστρέψουν το Ακρωτήριο της Καλής Ελπίδας στους Ολλανδούς το 1803, σύμφωνα με τους όρους της Συνθήκης της Αμιένης.
Σύντομα, η προσωρινή ειρήνη μεταξύ του Ηνωμένου Βασιλείου και της Ναπολεόντειας Γαλλίας είχε καταρρεύσει, ενώ ο Ναπολέων ενίσχυε συνεχώς την επιρροή του επί της Μπαταβικής Δημοκρατίας. Το 1806 το Ακρωτήριο καταλήφθηκε και πάλι από τους Βρετανούς, μετά τη νίκη τους στη Μάχη του Μπλάουμπεργκ. Τον Ιανουάριο του ίδιου έτους σχηματίστηκε η βρετανική Αποικία του Ακρωτηρίου. Με τη σύναψη της Αγγλο-Ολλανδικής Συνθήκης του 1814 η ολλανδική κυβέρνηση παραιτήθηκε επίσημα από τη διεκδίκηση του Ακρωτηρίου.
Η αποικία του Ακρωτηρίου είχε κατά την εποχή της βρετανικής κατάκτησης περίπου 25.000 κατοίκους, με 16.000 περίπου ανθρώπους να κατοικούν στην πόλη του Κέιπ Τάουν. Οι Βρετανοί άρχισαν σταδιακά να εγκαθίστανται στα ανατολικά τμήματα της αποικίας του Ακρωτηρίου, εισάγοντας ταυτόχρονα τα πρώτα στοιχειώδη δικαιώματα για τον μαύρο αφρικανικό πληθυσμό. Το 1834 προχώρησαν στην κατάργηση της δουλείας. Ωστόσο, η κυβέρνηση αποδείχθηκε ανίκανη να χαλιναγωγήσει τη βία των εποίκων εναντίον των ιθαγενών, η οποία συνεχίστηκε σε μεγάλο βαθμό αμείωτη όπως συνέβαινε κατά τη διάρκεια της ολλανδικής κυριαρχίας. Η επιβολή της αγγλικής γλώσσας και του πολιτισμού προκάλεσε δυσαρέσκεια στα στρώματα των Μπόερς ενάντια σε αυτή την κοινωνική αλλαγή, αναγκάζοντάς τους να μεταναστεύσουν προς την ενδοχώρα. Οι μετανάστες αυτοί που εγκαταστάθηκαν στην ενδοχώρα σχημάτισαν τελικά τις Δημοκρατίες των Μπόερς.
Η βρετανική μετανάστευση προς το Ακρωτήριο συνεχίστηκε, ενώ ο τερματισμός του μονοπωλίου της Βρετανικής Εταιρείας Ανατολικών Ινδιών επί των εμπορικών οδών οδήγησε σε μεγάλη οικονομική ανάπτυξη. Ταυτόχρονα, συντελούνταν ο μακρόχρονος Πόλεμος των Κάφρων (1779–1879) μεταξύ του λαού των Κόσα και της κυβέρνησης της αποικίας του Ακρωτηρίου στα ανατολικά. Η συγκεκριμένη σύγκρουση απέβη εις βάρος των Μπόερς και των Κόσα, εγκαινιάζοντας μια μακρά περίοδο σταθερότητας στα ανατολικά σύνορα της αποικίας.
Η ειρήνη και η ευημερία οδήγησαν στην επιθυμία για πολιτική ανεξαρτησία. Το 1853 η αποικία του Ακρωτηρίου έγινε αποικία του Βρετανικού Στέμματος αποκτώντας τη δική της κυβέρνηση. Το επόμενο έτος εξελέγη το πρώτο κοινοβούλιο του Ακρωτηρίου της Καλής Ελπίδας, το οποίο αποτελούνταν από 46 βουλευτές. Δικαίωμα ψήφου είχαν οι κάτοικοι του Ακρωτηρίου που διέθεταν ένα ελάχιστο επίπεδο ακίνητης περιουσίας, ανεξαρτήτως εθνικότητας.
Η διαμάχη για την εκτελεστική εξουσία, η οποία παρέμενε στον έλεγχο του Βρετανού κυβερνήτη, δίχασε το ανατολικό και δυτικό τμήμα της αποικίας. Το 1872, μετά από μια μακρά πολιτική διαμάχη, το Ακρωτήριο της Καλής Ελπίδας κατάφερε να αποκτήσει μία υπεύθυνη κυβέρνηση με πρώτο πρωθυπουργό τον Τζον Μολτένο. Στο εξής, ο εκλεγμένος πρωθυπουργός και το υπουργικό του συμβούλιο είχαν την πλήρη εξουσία για την διακυβέρνηση της χώρας. Ακολούθησε μια περίοδος ισχυρής οικονομικής ανάπτυξης και κοινωνικής ανέλιξης, με τη διαμάχη ανάμεσα στο ανατολικό και δυτικό τμήμα να κατευνάζεται σε σημαντικό βαθμό. Επίσης, το σύστημα του πολυφυλετικού δικαιώματος ψήφου ευνόησε την πολιτική συμμετοχικότητα και την υποχώρησης των εθνοτικών εντάσεων.
Το Ακρωτήριο της Καλής Ελπίδας παρέμεινε ουσιαστικά υπό την βρετανική κυριαρχία μέχρι τον σχηματισμό της Ένωσης της Νότιας Αφρικής το 1910. Τότε αποτέλεσε την Επαρχία του Ακρωτηρίου της Καλής Ελπίδας, περισσότερο γνωστή ως Επαρχία του Ακρωτηρίου.
Δημογραφία
Παρακάτω παρατίθενται πληθυσμιακά στοιχεία από τις απογραφές των ετών 1865, 1875, 1891 και 1904. Σο πεδία με αστερίσκο (*) δεν υπάρχουν διαθέσιμα πληθυσμιακά στοιχεία.
Βιβλιογραφία
Κατηγορία:Ιστορία της Νότιας Αφρικής Κατηγορία:Αποικίες της Βρετανίας
Still Life (American Concert 1981)
Το Still Life είναι ζωντανά ηχογραφημένο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε την 1 Ιουνίου του 1982 μέσω της δισκογραφικής εταιρείας "Rolling Stones Records".
Οι ηχογραφήσεις του δίσκου πραγματοποιήθηκαν κατά την αμερικάνικη περιοδεία του συγκροτήματος, η οποία ξεκίνησε τον Σεπτέμβριο και τελείωσε στα μέσα Δεκεμβρίου του 1981. Στις πενήντα συναυλίες που έδωσαν οι Rolling Stones, έπαιξαν μπροστά σε περισσότερους από 2,2 εκατομμύρια θεατές.
Το άλμπουμ μπήκε στο Top-5 και στις δύο πλευρές του Ατλαντικού, επιτυχία η οποία ανέβηκε λόγω της ευρωπαϊκής περιοδείας τους, η οποία διήρκεσε από τον Μάιο μέχρι τον Ιούλιο του 1982, όπου εμφανίστηκαν μπροστά σε περισσότερους από 1,7 εκατομμύρια θεατές.
Το εξώφυλλο είναι δουλειά του Ιάπωνα καλλιτέχνη Καζουσίκε Γιαμαζάκι.
Βραβεία
Still Life (άλμπουμ)
Μέλη των Rolling Stones
Οι μουσικοί οι οποίοι ηχογράφησαν τα κομμάτια του "Still Life" ήταν οι εξής:
Πηγές
Κατηγορία:Δισκογραφία των Rolling Stones Κατηγορία:Άλμπουμ του 1982
Καλπάνα Τσάβλα
Η Καπλάνα Τσάβλα (Kalpana Chawla 17 Μαρτίου 1962 - 1 Φεβρουαρίου 2003) ήταν Αμερικανίδα αστροναύτης, μηχανικός, η πρώτη γυναίκα ινδικής καταγωγής που ταξίδεψε στο διάστημα. Η πρώτη της πτήση ήταν με το διαστημικό λεωφορείο Columbia το 1997 ως ειδικός της αποστολής και βασική χειρίστρια ρομποτικού βραχίονα. Το 2003, η Τσάβλα ήταν ένα από τα επτά μέλη του πληρώματος που πέθαναν στην καταστροφή του διαστημικού λεωφορείου Columbia όταν το διαστημικό σκάφος αποσυντέθηκε κατά την επανείσοδό του στην ατμόσφαιρα της Γης. Της απονεμέθηκε το Congressional Space Medal of Honor (Τιμητικό Μετάλλιο Διαστήματος του Κογκρέσου) και ορισμένοι δρόμοι, πανεπιστήμια και ιδρύματα έχουν ονομαστεί προς τιμήν της. Θεωρείται εθνική ηρωίδα στην Ινδία.
Νεανικά χρόνια
Η Τσάβλα γεννήθηκε στις 17 Μαρτίου 1962 στο Καρνάλ της Χαρυάνα στην Ινδία, αλλά η επίσημη ημερομηνία γέννησής της άλλαξε σε 1 Ιουλίου 1961 για να της επιτραπεί να γίνει δεκτή στις εισαγωγικές εξετάσεις για το Πανεπιστήμιο. Σε παιδική ηλικία, η Καλπάνα γοητεύτηκε από τα αεροπλάνα και τις πτήσεις. Επισκέφθηκε τοπικές αερολέσχες και παρακολούθησε τα αεροπλάνα με τον πατέρα της. Η Τσάβλα είχε κάποτε πει: "Κάθε πότε ρωτούσαμε τον πατέρα μας αν μπορούσαμε να κάνουμε μια βόλτα με ένα από αυτά τα αεροπλάνα. Και τελικά μας πήγε στην αερολέσχη και κάναμε μια πτήση ("joyride") με το αεροπλάνο τύπου Pushpak και ένα ανεμόπλανο που είχε η αερολέχη".
Το 1976, η Τσάβλα αποφοίτησε από το ιδιωτικό Σχολείο Tagore, στο οποίο ήταν μαθήτρια υψηλών επιδόσεων. Μετά την απόκτηση πτυχίου Bachelor of Engineering στην Αεροναυπηγική Μηχανική από το Πανεπιστήμιο Punjab Engineering College της Ινδίας, μετακόμισε το 1982 στις Ηνωμένες Πολιτείες και έλαβε πτυχίο μεταπτυχιακού επιπέδου (Master of Science degree in Aerospace Engineering), επίσης στην Αεροναυπηγική Μηχανική, από το Πανεπιστήμιο του Τέξας στο Arlington το 1984. Η Τσάβλα συνέχισε στην απόκτηση ενός δεύτερου μεταπτυχιακού (Masters) το 1986 και ενός διδακτορικού (PhD) στην Αεροδιαστημική Μηχανική το 1988 από το Πανεπιστήμιο του Κολοράντο Boulder.
Εξωτερικοί σύνδεσμοι
Κατηγορία:Γυναίκες αστροναύτες Κατηγορία:Αμερικανοί αστροναύτες
Αρχαίο θέατρο Καλυδώνας
Το αρχαίο θέατρο της Καλυδώνας ανήκε σε μια από τις σημαντικότερες αρχαίες πόλεις της Αιτωλίας. Βρίσκεται κοντά στο Ευηνοχώρι Αιτωλοακαρνανία ς και έχει θέα προς τον Κορινθιακό κόλπο. Το θέατρο κατά τη διάρκεια της λειτουργίας του γνώρισε δύο ή τρεις οικοδομικές φάσεις.
Περιγραφή μνημείου
Το κοίλο αποτελείται από 26 σειρές εδωλίων και ακολουθεί το ορθογώνιο σχήμα της ορχήστρας. Στη δυτική πλευρά των εδωλίων υπάρχει είσοδος μιας παρόδου. Το κατώτερο τμήμα εδωλίων του κοίλου που αποτελείται από 9 σειρές εδωλίων ανήκει σε παλαιότερη οικοδομική φάση που ανάγεται στην κλασική εποχή, ενώ το ανώτερο τμήμα του κοίλου αποτελεί μεταγενέστερη προσθήκη των ελληνιστικών χρόνων.
Η σκηνή δεν έχει ανασκαφεί ακόμα, ωστόσο μπροστά από αυτή βρέθηκε τοίχος προσκηνίου που έχει τη μορφή κιονοστοιχίας. Έχουν βρεθεί έξι ιωνικοί κίονες και τμήματα κιονόκρανων, ενώ μπροστά από τον τοίχο του προσκηνίου βρέθηκε αγωγός απορροής για τα ύδατα, ο οποίος επικοινωνούσε με τετράγωνη δεξαμενή αποθήκευσης νερού. Περιμετρικά της σκηνής και του προσκηνίου έχει έλθει στο φως ένας μεγάλος αριθμός από κεραμίδες, στοιχείο ενδεικτικό για την ύπαρξη στέγης. Η κατασκευή του σκηνικού οικοδομήματος τοποθετείται στην ελληνιστική περίοδο και φαίνεται ότι είναι σύγχρονη με τη δεύτερη φάση κατασκευής των εδωλίων.
Η ορχήστρα είναι σχεδόν τετράγωνη, διαστάσεων 16 Χ 14 μ. περίπου και η συνολική χωρητικότητα του θεάτρου υπολογίζεται πως ξεπερνούσε κατά πολύ τους 4000 θεατές καθιστώντας το κατά πολύ μεγαλύτερο από γειτονικά θέατρα όπως αυτά της Μακύνειας και της Πλευρώνας. Η πρωιμότερη χρήση του χώρου προοριζόταν ίσως για την τέλεση κάποιας μυστηριώδους λατρείας. Αυτό εξηγεί και την τετράγωνη κάτοψη της ορχήστρας.
Ανασκαφική έρευνα
Το μνημείο ήλθε στο φως τη δεκαετία του '60 κατά τις εργασίες κατασκευής της Εθνικής Οδού Αντιρρίου-Ιωαννίνων στην ανατολική πλαγιά του λόφου του Λαφρίου ή Λαφριαίου, όπου βρίσκεται το ιερό της Αρτέμιδος Λαφρίας και του Απόλλωνος Λαφρίου. Το 2001 ξεκίνησαν οι νεότερες ανασκαφές στο μνημείο, οι οποίες συνεχίστηκαν και το 2002-2003. Οι ανασκαφικές εργασίες στο μνημείο συνεχίστηκαν και κατά τα έτη 2011 – 2013 και οδήγησαν στον ακριβή καθορισμό των διαστάσεων της ορχήστρας.
Βιβλιογραφία
Κ Κατηγορία:Αρχαία Αιτωλοακαρνανία Κατηγορία:Αρχαιολογικοί τόποι στην Αιτωλοακαρνανία
Mall of Asia Arena
Το Mall of Asia Arena είναι κλειστό στάδιο εντός του συγκροτήματος SM Mall of Asia, στο Πασάι της Μανίλα στις Φιλιππίνες. Έχει χωρητικότητα 15.000 θεατές για αθλητικές εκδηλώσεις, ενώ η συνολική χωρητικότητά του είναι 20.000 θεατές. Το στάδιο εγκαινιάστηκε στις 16 Ιουνίου του 2012. Έχει αναδιπλούμενα καθίσματα και κτίριο στάθμευσης χωρητικότητας 2.000 αυτοκινήτων.
Το Mall of Asia Arena είναι εναλλακτικός χώρος του Συνδέσμου Φιλιππινέζικης Καλαθοσφαίρισης (PBA), όταν το Smart Araneta Coliseum δεν είναι διαθέσιμο. Το στάδιο είναι επίσης η νέα έδρα του Εθνικού Κολλεγιακού Αθλητικού Συνδέσμου (NCAA) των Φιλιππίνων.
Εξωτερικοί σύνδεσμοι
Κατηγορία:Καλαθοσφαίριση στις Φιλιππίνες‎ Κατηγορία:Γήπεδα καλαθοσφαίρισης
Μονή Σοπότσανι
Τοιχογραφίες
Η μονή αγιογραφήθηκε σταδιακά τα χρόνια μετά την ολοκλήρωσή της το 1260. Οι τοιχογραφίες χωρίζονται σε διαφορετικές χρονικές περιόδους. Το 1263-1268, δημιουργήθηκαν διάφορες τοιχογραφίες, συμπεριλαμβανομένων αυτών των υιών του Στεφάνου Ούρεση Α΄, Ντραγκούτιν και Μιλούτιν. Το 1331-1346, κατά τη διάρκεια της βασιλείας του Στέφανου Δουσάν, η εκκλησία επεκτάθηκε και απέκτησε τα χαρακτηριστικά καθεδρικού ναού, και απέκτησε αγιογραφίες στον εξωνάρθηκα τις εκκλησίας. Την περίοδο 1335-1371 θεωρείται ότι ολοκληρώθηκε η αγιογράφηση του ναού, όπως φαίνεται από τις αγιογραφίες με ρυθμούς οι οποίοι παρατηρούνται σε άλλες κοντινές εκκλησίες. Το 1370-1375 έλαβε χώρα ο πρώτος επιχρωματισμός των τοιχογραφιών. Παράλληλα άρχισε η αντιγραφή των τοιχογραφιών της Σοπότσανης, δημιουργώντας τη σχολή Σοπότσανης στην τοιχογράφηση των εκκλησιών. Η σχολή Σοπότανης ήταν μία από τις εμπνεύσεις των Σέρβων ζωγράφων των αρχών του 20ού αιώνα.
Το 1689, μεγάλο τμήμα τοιχογραφιών καταστράφηκε. Ο πόλεμος με τους Οθωμανούς οδήγησε στην ερήμωση της μονής και οι καιρικές συνθήκες επέτειναν την καταστροφή. Κατά τη διάρκεια του 20ού αιώνα έλαβε χώρα δύο φορές αποκατάσταση των τοιχογραφιών, το 1925-1929 και το 1949-1958. Αποκαταστάθηκε το χρώμα και η καθαρότητα των εικόνων, αλλά πολλές από τις λεπτομέρειες από φύλλα χρυσού διακρίνονται με δυσκολία.
Ρυθμός και θέματα
thumb|250px|Λεπτομέρεια από την Κοίμηση της Θεοτόκου Οι τοιχογραφίες της μονής απεικονίζουν χριστιανούς αγίους, εθνικούς αγίους, καθώς και επισκοπικές και χριστιανικές παραστάσεις. Οι παραστάσεις ακολουθούν σειρά αφήγησης από τα αριστερά προς τα δεξιά, και πρέπει να ειδωθούν με συγκεκριμένη σειρά για να γίνουν κατανοητές. Ο κλασσικός ρυθμός των τοιχογραφιών της εκκλησίας έχει επηρεαστεί από την ύστερη βυζαντινή τέχνη, όπως αυτή στη βασιλική του Αγίου Βιταλίου και άλλες βυζαντινές εκκλησίες. Κάποιες από τις τοιχογραφίες είναι παράδειγμα της μετάβασης της βυζαντινής τέχνης ανάμεσα στην κομνηνιανή και την παλαιολόγεια τέχνη, καθώς πολλές ολοκληρώθηκαν ανάμεσα στο 1263 και το 1268. Η τοιχογραφία της Κοίμησης της Θεοτόκου, με τις μνημειώδεις μορφές και τη μεγαλοπρεπή σύνθεση είναι παράδειγμα αυτού. Άλλα μοτίβα, όπως υδροχαρή πουλιά και λωτοί, έχουν επηρεαστεί από τη βυζαντινή τέχνη της εποχής του Ιουστινιανού.
Οι τοιχογραφίες στη Σοπότσανη ζωγραφίστηκαν σε παρόμοιο στυλ με αυτό των βυζαντινών καλλιτεχνών, όμως οι καταβολές των καλλιτεχνών παραμένουν άγνωστες. Αποτελούν παράδειγμα της παλαιολόγειας αναγέννησης, εξέλιξη του πλαστικού στυλ το οποίο παρατηρείται σε άλλες μονές, όπως στη μονή Μιλέσεβα. Η διαδικασία περιλαμβάνει μια σειρά καθορισμένων βημάτων: τοποθέτηση γύψου, σχεδίαση με κάρβουνο, τοποθέτηση στρωμάτων βαφής κτλ. Όμως υπάρχουν και εξαιρέσεις· στην τοιχογραφία της Κοίμησης της Θεοτόκου, η οποία ζωγραφίστηκε με ορατές τις διαχωριστικές γραμμές, οι οποίες συνήθως σβήνονταν, και αποτελεί παράδειγμα του γραμμικού στυλ. Κάποιοι ιστορικοί το έχουν αποδώσει σε παράβλεψη από την πλευρά του καλλιτέχνη. Κάποιες από τις τοιχογραφίες φέρουν φύλλα χρυσού στο περίγραμμα, μια απόφαση η οποία πάρθηκε από τον Στέφανο Ούρεση Α΄ για να προσδώσει οπτικό μεγαλείο.
Εξωτερικοί σύνδεσμοι
Σοποτσαν Κατηγορία:Πολιτισμικά μνημεία εξαιρετικής σημασίας στη Σερβία Κατηγορία:Μνημεία Παγκόσμιας Κληρονομιάς στη Σερβία
Αμάντα Πίτερσον
Η Αμάντα Πίτερσον (αγγλ.: Phyllis Amanda Peterson), 8 Ιουλίου 1971 - 3 Ιουλίου 2005), ήταν Αμερικανίδα ηθοποιός. Ο πιο γνωστός της ρόλος ήταν της Σίντι Μαντσίνι στην νεανική κομεντί του 1987 "Can't Buy Me Love".
Η Αμάντα Πίτερσον βρεθήκε νεκρή στο διαμέρισμα της, στο Γκρίλευ του Κολοράντο το 2015, από υπερβολική δόση ναρκωτικών, σε ηλικία μόλις 43 ετών.
Βιογραφία
Η Αμάντα Πίτερσον γεννήθηκε στο Γκρίλευ του Κολοράντο το 1971 και ήταν η μικρότερη κόρη του Τζέιμς Πίτερσον, ενός Ωτορινολαρυγγολόγου, και της σύζυγου του Σύλβιας. Είχε δύο μεγαλύτερα αδέλφια: μια αδελφή, την Ανν Μαρί και έναν αδελφό, τον Τζέιμς Τζούνιορ.
Καριέρα
Η Αμάντα Πίτερσον έκανετο ντεμπούτο της ως ηθοποιός σε ηλικία μόλις επτά ετών στην θεατρική παραγωγή του Πανεπιστήμιο του Βορείου Κολοράντο "The Sound of Music". Στην ηλικία των οκτώ ετών, κέρδισε ένα ρόλο στο μιούζικαλ "Annie", όπου εμφανίστηκε ως μια χορεύτρια. Εμφανίστηκε επίσης σε περισσότερες από 50 τηλεοπτικές διαφημίσεις.
Το 1985, η Πίτερσον κέρδισε το πρώτο της πρωταγωνιστικό ρόλο στην ταινία "Οι εξερευνητές". Το επόμενο έτος, συμπρωταγωνιστισε στη μίνι σειρά "A Year for a Life". Η σειρά αγαπήθηκε ιδιαίτερα και ήταν τρίτη σε τηλεθεάση μίνι σειρά του 1986-1987 στις ΗΠΑ. Αργότερα πήρε μέρος σε μια τηλεοπτική σειρά με το ίδιο όνομα που προβλήθηκε στο NBC από το 1987 έως το 1988. Για το έργο της στη σειρά, η Πίτερσον κέρδισε το Βραβείο Νέου Καλλιτέχνη ως καλύτερη νέα ηθοποιός σε μια τηλεοπτική δραματική σειρά.
Το 1986 η 15χρόνη Πίτερσον θα παίξει στην εφηβική κομεντί "Can't Buy me Love" μαζί με τον Πάτρικ Ντέμπσι. Η ταινία ήταν το γεγονός του καλοκαιριού και αγαπήθηκε πολύ από την νεολαία. Η Πίτερσον με τον Ντέμπσι έγιναν εξωφύλλο σε πολλά νεανικά περιοδικά των ΗΠΑ.
Προσωπική ζωή
Το 1994, η Πίτερσον αποσύρθηκε από τη βιομηχανία του θεάματος και επέστρεψε στη γενέτειρά της, το Γκρίλευ, Σύμφωνα με τον πατέρα της, Δρ Τζέιμς Πίτερσον, η Αμάντα άφησε το Χόλυγουντ για «... να επιλέξει μια νέα πορεία στη ζωή της». Αφού εν συντομία παρακολούθησε μαθήματα στο Κολλέγιο Μιντλμπουρι, γράφτηκε στη συνέχεια στο Πανεπιστήμιο της Πολιτείας του Κολοράντο για έναν χρόνο.Το 2012 εργάστηκε ως μοντέλο για έναν φωτογράφο του Κολοράντο.
Η Πίτερσον έκανε δύο γάμους και είχε δύο παιδιά. Ο πρώτος της γάμος ήταν με τον Τζόσεφ Ρόμπερτ Σκούτβικ. Μετά το διαζύγιό τους, παντρεύτηκε τον Ντέιβιντ Χάρτλευ. Η Πίτερσον και ο Χαρτλευ σύμφωνα με πληροφορίες ήταν χωρισμένοι κατά τη στιγμή του θανάτου της.
Από τον Οκτώβριο του 2000 μέχρι τον Μάιο το 2012 η Πίτερσον συνελήφθη πέντε φορές για διάφορα αδικήματα, όπως για επίθεση, παρενόχληση και την κατοχή σύνεργων για χρήση ναρκωτικών και  υπόπτη για διανομή ναρκωτικών ουσιών. Από τον Σεπτέμβριο έως τον Δεκέμβριο του 2005, πέρασε σχεδόν τρεις μήνες στη φυλακή. Πιο πρόσφατες συλλήψεις της Πίτερσον ήταν για ένα πλημμέλημα και κατοχή ναρκωτικών τον  Απρίλιο του 2012, και τον Μάιο του ίδιου έτους κατηγορήθηκε για κακοποίηση παιδιών, αλλά στην συνέχεια η κατηγορία αποσύρθηκε. Σύμφωνα με τον πατέρα της Πίτερσον, η κόρη του είχε στο παρελθόν αγωνιστεί για τα θέματα των ναρκωτικών, και δεν έκανε χρήση κατά τη στιγμή του θανάτου της και είχε γίνει «αρκετά θρησκευτική». Δήλωσε επίσης ότι τα τελευταία χρόνια, η Πίτερσον είχε υποφέρει από άπνοια ύπνου και κατά περιόδους από πνευμονία και ιγμορίτιδα. Για τα τρία τελευταία χρόνια της ζωής της, η Πίτερσον λαμβάνε επιδόματα αναπηρίας και ζούσε μόνη της σε ένα διαμέρισμα στο Γκρίλευ μετά το δεύτερο διαζύγιό της.
Θάνατος
Στις 3 Ιουλίου του 2015, η Αμάντα Πίτερσον πέθανε στο σπίτι της στο Γκριλευ, σε ηλικία 43 ετών, πέντε ημέρες πριν από τα 44α γενέθλια της. Το σώμα της ανακαλύφθηκε στις 5 Ιουλίου από την αστυνομία, όταν η οικογένειά της άρχισε να ανησυχεί επειδή η Πίτερσον δεν είχε πάει σε προγραμματισμένο οικογενειακό δείπνο. Ενώ η αστυνομία του Γκριλευ δεν είπε συγκεκριμένες λεπτομέρειες λόγω της συνεχιζόμενης έρευνας, ωστόσο ανεφέρε οτι η πόρτα του διαμερίσματός της Πίτερσον ήταν ξεκλείδωτη, αλλά δεν υπήρχαν σημάδια ότι υπήρξε κάποια δολοφονική ενέργεια.
Κατά την διάρκεια μιας συνέντευξης σε μια τηλεοπτική εκπομπή λίγο μετά το θάνατο της Πίτερσον, η μητέρα της ανέφερε ότι ενώ η κόρη της είχε προβλήματα με τα ναρκωτικά όταν ήταν σε νεότερη ηλικία, ωστόσο η ίδια πιστεύε ότι σε καμιά περίπτωση η αιτία θάνατου της ήταν τα ναρκωτικά.
Η αυτοψία για να προσδιοριστεί η αιτία του θανάτου της Πίτερσον είχε προγραμματιστεί από τον Ιατροδικαστή να γίνει τον Ιούλιο. Τα αποτελέσματα της αυτοψίας και των τοξικολογικών εξετάσεων ανακοινώθηκαν στις 2 Σεπτεμβρίου 2015. Ο Ιατροδικαστής απεφάνθει ότι η Πίτερσον πέθανε από μια τυχαία υπερδοσολογία ενός φαρμάκου. Σύμφωνα με την έκθεση του ιατροδικαστή, η Πίτερσον είχε υποβληθεί σε υστερεκτομή λίγο πριν από το θανατό της και λαμβάνε Gabapentin για τη διαχείριση μετεγχειρητικού  πόνου.
Η Πίτερσον έπαιρνε μορφίνη κατά τη στιγμή του θανάτου της σύμφωνα με την έκθεση και επίσης σημείωσε ότι είχε και συνταγογραφούμενα φάρμακα που βρεθήκαν στον οργανισμό της όταν πέθανε, περιλαμβάνοντας φάρμακα για τη θεραπεία των πνευμόνων και της καρδιάς, αντι- ψυχωτικά και ένα φάρμακο κατά του άγχους. Η Πίτερσον γνώρισε μια επίδραση της μορφίνης που της πρόκαλεσε αναπνευστική ανεπάρκεια και την οδήγησε τελικά στον θάνατο.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αυτόχειρες καλλιτέχνες
Συμμετοχή του Αζερμπαϊτζάν στους Ευρωπαϊκούς Αγώνες 2019
Το Αζερμπαϊτζάν συμμετείχε στους Ευρωπαϊκούς Αγώνες 2019 που έγιναν στο Μινσκ από τις 21 έως τις 30 Ιουνίου 2019. 80 αθλητές εκπροσώπησαν τη χώρα σε 11 αθλήματα.
Παραπομπές
Αζερμπαϊτζάν
Ξυλάνθρακας
μικρογραφία| Ξυλάνθρακας μικρογραφία| Καύση κάρβουνου Ο ξυλάνθρακας ή ξυλοκάρβουνο είναι ελαφρύ υπόλειμμα μαύρου άνθρακα που παράγεται με ισχυρή θέρμανση του ξύλου σε περιβάλλον με μηδενικό σχεδόν οξυγόνο για την απομάκρυνση όλου του νερού και των πτητικών συστατικών. Στην παραδοσιακή εκδοχή αυτής της διαδικασίας πυρόλυσης, που ονομάζεται καύση ξυλάνθρακα, συχνά σε ένα ειδικό κλίβανο, η θερμότητα παρέχεται με την καύση μέρους της ίδιας της πρώτης ύλης, με περιορισμένη παροχή οξυγόνου. Το υλικό μπορεί επίσης να θερμανθεί σε κλειστό θάλαμο. Οι σύγχρονες μπρικέτες κάρβουνου που χρησιμοποιούνται για μαγείρεμα σε εξωτερικό χώρο μπορεί να περιέχουν πολλά άλλα πρόσθετα, π.χ. γαιάνθρακα.
Αυτή η διαδικασία συμβαίνει φυσικά όταν η καύση είναι ατελής και μερικές φορές χρησιμοποιείται στη χρονολόγηση με ραδιενεργό άνθρακα. Συμβαίνει επίσης κατά λάθος κατά την καύση ξύλων, όπως σε τζάκι ή ξυλόσομπα. Η ορατή φλόγα σε αυτά οφείλεται στην καύση των πτητικών αερίων που εκπέμπονται καθώς το ξύλο μετατρέπεται σε κάρβουνο. Η αιθάλη και ο καπνός που εκπέμπονται συνήθως από την καύση ξύλων προκύπτουν από την ατελή καύση αυτών των πτητικών. Το κάρβουνο καίγεται σε υψηλότερη θερμοκρασία από το ξύλο, με σχεδόν ορατή φλόγα και δεν απελευθερώνει σχεδόν τίποτα εκτός από θερμότητα και διοξείδιο του άνθρακα (Ένα κιλό άνθρακα περιέχει 680 έως 820 γραμμάρια άνθρακα, τα οποία όταν συνδυάζονται με οξυγόνο από την ατμόσφαιρα σχηματίζουν 2,5 έως 3 kg διοξειδίου του άνθρακα).
Ιστορία
Η παραγωγή ξυλοκάρβουνου σε τοποθεσίες όπου υπάρχει αφθονία ξύλου χρονολογείται από την αρχαιότητα. Αρχίζει γενικά με τη συσσώρευση ξυλότεμαχων στα άκρα τους για να σχηματιστεί ένας κωνικός σωρός. Τα ανοίγματα αφήνονται στο κάτω μέρος για την είσοδο αέρα, με έναν κεντρικό άξονα που χρησιμεύει ως καπνοδόχος. Όλος ο σωρός καλύπτεται με χλοοτάπητα ή βρεγμένο πηλό. Το ψήσιμο αρχίζει στο κάτω μέρος του καπναγωγού και σταδιακά εξαπλώνεται προς τα έξω και προς τα πάνω. Η επιτυχία της διαδικασίας εξαρτάται από τον ρυθμό καύσης. Κάτω από μέσες συνθήκες το ξύλο αποδίδει περίπου 60% άνθρακα κατ' όγκο ή 25% κατά βάρος. Οι μέθοδοι παραγωγής μικρής κλίμακας συχνά αποδίδουν μόνο περίπου το 50% κατ' όγκο, ενώ οι μέθοδοι μεγάλης κλίμακας επέτρεψαν υψηλότερες αποδόσεις περίπου 90% μέχρι τον 17ο αιώνα. Η διαδικασία είναι τόσο περίπλοκη που γινόταν από επαγγελματίες καρβουνιάρηδες. Συχνά ζούσαν μόνοι τους σε μικρές καλύβες για να περιποιούνται τους ξύλινους σωρούς τους.
Η σύγχρονη διαδικασία ενανθράκωσης του ξύλου, είτε σε μικρά κομμάτια είτε ως πριονίδι, εφαρμόζεται εκτενώς εκεί όπου το ξύλο είναι σπάνιο, καθώς και για την ανάκτηση πολύτιμων υποπροϊόντων ( μεθανόλη, πίσσα ξύλου), τα οποία η διαδικασία επιτρέπει. Το ζήτημα της θερμοκρασίας της ενανθράκωσης είναι σημαντικό. Σύμφωνα με τον J. Percy, το ξύλο γίνεται καφέ στο 220 C, βαθύ καφέ-μαύρο μετά από κάποιο χρονικό διάστημα στους 280 C και μια μάζα που κονιοποιείται εύκολα στους 310 C. Κάρβουνο φτιαγμένο στα 300 C είναι καφέ, μαλακό και εύθρυπτο και φλέγεται εύκολα στους 380 C. Αν φτιαχτεί σε υψηλότερες θερμοκρασίες είναι σκληρό και εύθραυστο και δεν ανάβει μέχρι να θερμανθεί στους 700 C περίπου.
Μέθοδοι παραγωγής
μικρογραφία| Κάρβουνο κάτω από ένα μικροσκόπιο. Το κάρβουνο έχει παρασκευαστεί με διάφορες μεθόδους. Η παραδοσιακή μέθοδος στη Βρετανία χρησιμοποιούσε σφιγκτήρα. Πρόκειται ουσιαστικά για ένα σωρό από ξύλινα κούτσουρα (π.χ. βελανιδιά) που ακουμπούν κυκλικά πάνω σε μια καμινάδα. Η καμινάδα αποτελείται από 4 ξύλινους πασσάλους που συγκρατούνται από κάποιο σχοινί. Τα κούτσουρα είναι πλήρως καλυμμένα με χώμα και άχυρο που δεν επιτρέπει την είσοδο αέρα. Η φωτιά ανάβει εισάγοντας λίγο καύσιμο στην καμινάδα. Τα κούτσουρα καίγονται πολύ αργά και μετατρέπονται σε κάρβουνο μετά από καύση 5 ημερών. Εάν το κάλυμμα του εδάφους σχιστεί ή ραγίσει από τη φωτιά, τοποθετείται επιπλέον χώμα στις ρωγμές. Μόλις ολοκληρωθεί η καύση, η καμινάδα βουλώνει για να αποτρέψει την είσοδο αέρα. Η πραγματική τέχνη αυτής της μεθόδου παραγωγής είναι η διαχείριση της επαρκούς παραγωγής θερμότητας, με την καύση μέρους του υλικού ξύλου, και τη μεταφορά του σε ξύλινα μέρη κατά τη διαδικασία απανθρακοποίησης. Ένα ισχυρό μειονέκτημα αυτής της μεθόδου παραγωγής είναι η τεράστια ποσότητα εκπομπών που είναι επιβλαβείς για την ανθρώπινη υγεία και το περιβάλλον (εκπομπές άκαυτου μεθανίου). Ως αποτέλεσμα της μερικής καύσης του υλικού ξύλου, η απόδοση της παραδοσιακής μεθόδου είναι χαμηλή.
Οι σύγχρονες μέθοδοι χρησιμοποιούν τεχνολογία αντιστάθμισης, στην οποία η θερμότητα της διεργασίας ανακτάται και παρέχεται αποκλειστικά από την καύση του αερίου που απελευθερώνεται κατά την ενανθράκωση. Οι αποδόσεις του κλιβάνου είναι σημαντικά υψηλότερες και μπορεί να φτάσουν το 35%-40%.
Τύποι
μικρογραφία| Ιαπωνικό κάρβουνο υψηλής ποιότητας από δρυ. μικρογραφία| Μπρικέτες κάρβουνου από πριονίδι
Χρήσεις
μικρογραφία| Κάρβουνο από κέλυφος καρύδας Ο ξυλάνθρακας έχει χρησιμοποιηθεί από τους αρχαίους χρόνους για μεγάλο εύρος σκοπών, συμπεριλαμβανομένης της τέχνης και της ιατρικής, αλλά μακράν η πιο σημαντική χρήση του ήταν ως μεταλλουργικό καύσιμο. Το κάρβουνο είναι το παραδοσιακό καύσιμο ενός σιδηρουργείου και άλλων εφαρμογών όπου απαιτείται έντονη θερμότητα. Ο ξυλάνθρακας χρησιμοποιήθηκε επίσης ιστορικά ως πηγή μαύρης χρωστικής ουσίας με το άλεσμα του. Σε αυτή τη μορφή ο ξυλάνθρακας ήταν σημαντικός για τους πρώτους χημικούς και αποτελούσε συστατικό των συνθέσεων για μείγματα όπως η πυρίτιδα. Λόγω της μεγάλης επιφάνειας του, ο άνθρακας μπορεί να χρησιμοποιηθεί ως φίλτρο, και ως καταλύτης ή ως προσροφητικό.
Μεταλλουργικό καύσιμο
Ο άνθρακας καίγεται σε θερμοκρασίες που υπερβαίνουν τους 1100 C. Συγκριτικά, το σημείο τήξης του σιδήρου είναι περίπου 1.200 με 1.550°C. Λόγω του πορώδους του, είναι ευαίσθητο στη ροή του αέρα και η θερμότητα που παράγεται μπορεί να μετριαστεί ελέγχοντας τη ροή του αέρα προς τη φωτιά. Για το λόγο αυτό το κάρβουνο χρησιμοποιείται ακόμη ευρέως από τους σιδηρουργούς. Ο άνθρακας χρησιμοποιήθηκε για την παραγωγή σιδήρου από τη ρωμαϊκή εποχή και ο χάλυβας στη σύγχρονη εποχή όπου παρείχε και τον απαραίτητο άνθρακα. Οι μπρικέτες ξυλάνθρακα μπορούν να φτάσουν περίπου τους 1260 C όταν τις φυσάει αέρας.
Καύσιμο μαγειρέματος και θέρμανσης
Πριν από τη Βιομηχανική Επανάσταση, το κάρβουνο χρησιμοποιήθηκε περιστασιακά ως καύσιμο για το μαγείρεμα. Θεωρείται ως καύσιμο χωρίς καπνό, δηλαδή ο άνθρακας είναι αρκετά καθαρός ώστε η καύση του να προκαλεί σημαντικά λιγότερη ατμοσφαιρική ρύπανση από ό,τι η καύση του αρχικού μη ανθρακούχου οργανικού υλικού. Τον 20ο αιώνα, η νομοθεσία για τον καθαρό αέρα επέβαλλε καύσιμα χωρίς καπνό (κυρίως οπτάνθρακα ή κάρβουνο) σε πολλές περιοχές της Ευρώπης. Τον 21ο αιώνα, το κάρβουνο έχει υποστηριχθεί ως ένας τρόπος για τη βελτίωση της υγείας των ανθρώπων που καίνε ακατέργαστη βιομάζα για μαγείρεμα ή/και θέρμανση. Οι σύγχρονες μπρικέτες "κάρβουνου", που χρησιμοποιούνται ευρέως για μαγείρεμα σε εξωτερικούς χώρους, παρασκευάζονται με ξυλοκάρβουνο, αλλά μπορεί επίσης να περιλαμβάνουν άνθρακα ως πηγή ενέργειας καθώς και επιταχυντικά, συνδετικά και πληρωτικά.
Πυροτεχνήματα
Ο άνθρακας χρησιμοποιείται στην παραγωγή πυρίτιδας, η οποία χρησιμοποιείται εκτενώς στην παραγωγή πυροτεχνημάτων. Συνήθως αλέθεται σε λεπτή σκόνη. Όταν χρησιμοποιείται σε συνθέσεις πυρίτιδας, συχνά αλέθεται με άλλα συστατικά έτσι ώστε να αναμιγνύονται στενά μεταξύ τους. Ορισμένα κάρβουνα αποδίδουν καλύτερα όταν χρησιμοποιούνται για την παρασκευή πυρίτιδας, όπως η ερυθρελάτη, η ιτιά και τα αμπέλια, μεταξύ άλλων. Το κάρβουνο παράγει λεπτούς σκούρους πορτοκαλί/χρυσούς σπινθήρες. Συνήθως, σκόνη με μέγεθος πλέγματος από 10 έως 325 χρησιμοποιείται για τη λήψη ντους χρυσών σπινθήρων σε πυροτεχνικές συνθέσεις.
Καλλυντική χρήση
Ο άνθρακας ενσωματώνεται επίσης σε πολλά καλλυντικά προϊόντα. Μπορεί να παραχθεί από κανονικό μπαμπού κομμένο σε μικρά κομμάτια και βρασμένο σε νερό για την απομάκρυνση των διαλυτών ενώσεων. Ο ακατέργαστος ξυλάνθρακας μπαμπού λαμβάνεται μετά από ξήρανση και ενανθράκωση σε φούρνο σε υψηλή θερμοκρασία. Ο ρόλος του άνθρακα στα καλλυντικά βασίζεται στις εξαιρετικά αποτελεσματικές απορροφητικές του ιδιότητες σε μικροσκοπική κλίμακα.
Καθαρισμός και διήθηση
δεξιά|μικρογραφία| Ενεργός άνθρακας Ο άνθρακας μπορεί να ενεργοποιηθεί για να αυξήσει την αποτελεσματικότητά του ως φίλτρο. Ο ενεργός άνθρακας απορροφά εύκολα ευρύ φάσμα οργανικών ενώσεων διαλυμένων ή αιωρούμενων σε αέρια και υγρά. Σε ορισμένες βιομηχανικές διαδικασίες, όπως ο καθαρισμός της σακχαρόζης από το ζαχαροκάλαμο, οι ακαθαρσίες προκαλούν ένα ανεπιθύμητο χρώμα, το οποίο μπορεί να αφαιρεθεί με ενεργό άνθρακα. Χρησιμοποιείται επίσης για την απορρόφηση οσμών και τοξινών σε αέρια, όπως ο αέρας. Τα φίλτρα άνθρακα χρησιμοποιούνται επίσης σε ορισμένους τύπους μάσκας αερίων. Η ιατρική χρήση του ενεργού άνθρακα είναι κυρίως η απορρόφηση δηλητηρίων. Ο ενεργός άνθρακας διατίθεται χωρίς ιατρική συνταγή, επομένως χρησιμοποιείται για ποικιλία εφαρμογών που σχετίζονται με την υγεία. Για παράδειγμα, χρησιμοποιείται συχνά για τη μείωση της ενόχλησης και της αμηχανίας λόγω υπερβολικών αερίων ( μετεωρισμός ) στον πεπτικό σωλήνα.
Το ζωικό κάρβουνο είναι το ανθρακικό υπόλειμμα που λαμβάνεται με την ξηρή απόσταξη των οστών. Περιέχει μόνο περίπου 10% άνθρακα, ενώ το υπόλοιπο είναι φωσφορικά άλατα ασβεστίου και μαγνησίου (80%) και άλλα ανόργανα υλικά που υπήρχαν αρχικά στα οστά. Γενικά κατασκευάζεται από τα υπολείμματα που λαμβάνονται στις βιομηχανίες κόλλας και ζελατίνης. Η αποχρωματιστική του δύναμη εφαρμόστηκε το 1812 από τον Derosne για τη διαύγαση των σιροπιών που λαμβάνονταν στη διύλιση της ζάχαρης, αλλά η χρήση του προς αυτή την κατεύθυνση έχει πλέον μειωθεί σημαντικά, λόγω της εισαγωγής πιο ενεργών και εύκολα διαχειριζόμενων αντιδραστηρίων. Εξακολουθεί να χρησιμοποιείται σε κάποιο βαθμό στην εργαστηριακή πρακτική. Η ισχύς αποχρωματισμού δεν είναι μόνιμη, χάνεται μετά από κάποιο χρονικό διάστημα. μπορεί να αναζωογονηθεί, ωστόσο, με πλύσιμο και ζέσταμα. Ο ξυλάνθρακας αφαιρεί μέρος του χρωστικού υλικού από τα διαλύματα, αλλά το ζωικό κάρβουνο είναι γενικά πιο αποτελεσματικό.
Τέχνη
δεξιά|μικρογραφία| Τέσσερα μπαστούνια κάρβουνο αμπέλου και τέσσερα ξυλάκια συμπιεσμένο κάρβουνο Το κάρβουνο χρησιμοποιείται στην τέχνη για το σχέδιο, τη δημιουργία πρόχειρων σκίτσων στη ζωγραφική και είναι ένα από τα πιθανά μέσα για την κατασκευή ενός παρσεμάζ. Συνήθως πρέπει να διατηρηθεί με την εφαρμογή σταθεροποιητικού.
Κηπουρική
Μια πρόσθετη χρήση ξυλάνθρακα ανακαλύφθηκε ξανά πρόσφατα για την κηπουρική. Αν και οι Αμερικανοί κηπουροί έχουν χρησιμοποιήσει κάρβουνο για μικρό χρονικό διάστημα, η έρευνα στην Αμαζονία ανακάλυψε την ευρεία χρήση άνθρακα που παράγεται με πυρόλυση απουσία οξυγόνου, π.χ. βιοκάρβουνο, από προκολομβιανούς ιθαγενείς για τη βελτίωση του μη παραγωγικού εδάφους σε έδαφος που είναι πλούσιο σε άνθρακα. Η τεχνική μπορεί να βρει σύγχρονη εφαρμογή, τόσο για τη βελτίωση των εδαφών όσο και ως μέσο δέσμευσης άνθρακα.
Φάρμακο
Ο άνθρακας καταναλωνόταν στο παρελθόν ως συμπλήρωμα διατροφής για γαστρικά προβλήματα με τη μορφή μπισκότων με κάρβουνο. Τώρα μπορεί να καταναλωθεί σε μορφή ταμπλέτας, κάψουλας ή σκόνης. Η έρευνα σχετικά με την αποτελεσματικότητά του είναι αμφιλεγόμενη.
Ο άνθρακας έχει επίσης ενσωματωθεί σε συνθέσεις οδοντόκρεμας. Ωστόσο, δεν υπάρχουν στοιχεία που να προσδιορίζουν την ασφάλεια και την αποτελεσματικότητά του.
Περιβαλλοντική βιωσιμότητα
Η παραγωγή και η χρήση ξυλάνθρακα, όπως κάθε χρήση ξυλώδους βιομάζας ως καύσιμο, συνήθως οδηγεί σε εκπομπές και μπορεί να συμβάλει στην αποψίλωση των δασών.
Η χρήση του ξυλάνθρακα ως καύσιμο έχει αναζωπυρωθεί στη Νότια Αμερική με αποτέλεσμα σοβαρά περιβαλλοντικά, κοινωνικά και ιατρικά προβλήματα. Η παραγωγή ξυλάνθρακα σε υποβιομηχανικό επίπεδο είναι μία από τις αιτίες της αποψίλωσης των δασών. Η παραγωγή ξυλάνθρακα είναι τώρα συνήθως παράνομη και σχεδόν πάντα άναρχη όπως στη Βραζιλία όπου η παραγωγή ξυλάνθρακα είναι μια μεγάλη παράνομη βιομηχανία για παραγωγή σιδήρου.
Τεράστια καταστροφή δασών έχει τεκμηριωθεί σε περιοχές όπως το Εθνικό Πάρκο Βιρούγκα στη Λαϊκή Δημοκρατία του Κονγκό, όπου θεωρείται πρωταρχική απειλή για την επιβίωση των ορεινών γορίλων. Παρόμοιες απειλές εντοπίζονται στη Ζάμπια. Στο Μαλάουι, το παράνομο εμπόριο ξυλάνθρακα απασχολεί 92.800 εργάτες και είναι η κύρια πηγή θερμότητας και καυσίμου μαγειρέματος για το 90 τοις εκατό του πληθυσμού της χώρας. Ορισμένοι ειδικοί υποστηρίζουν ότι ενώ η παράνομη παραγωγή ξυλάνθρακα προκαλεί αποψίλωση των δασών, μια ρυθμιζόμενη βιομηχανία άνθρακα που απαιτούσε αναδάσωση και βιώσιμη χρήση των δασών «θα τα έδινε στους ανθρώπους καθαρή, αποδοτική ενέργεια – και οι ενεργειακές τους βιομηχανίες θα είχαν ισχυρό ανταγωνιστικό πλεονέκτημα».
Πρόσφατες αξιολογήσεις του ξυλάνθρακα που εισάγεται στην Ευρώπη έδειξαν ότι πολλά προϊόντα ξυλάνθρακα παράγονται από τροπική ξυλεία, συχνά αδήλωτης προέλευσης. Σε μια ανάλυση του ξυλάνθρακα μπάρμπεκιου που διατίθεται στο εμπόριο στη Γερμανία, το Παγκόσμιο Ταμείο Άγριας Ζωής διαπιστώνει ότι τα περισσότερα προϊόντα περιέχουν τροπικό ξύλο. Ως αξιοσημείωτη εξαίρεση, γίνεται αναφορά στις εισαγωγές ξυλάνθρακα για μπάρμπεκιου από τη Ναμίμπια, όπου το κάρβουνο παράγεται συνήθως από πλεονάζουσα βιομάζα που προκύπτει από καταπάτηση θαμνώδων εκτάσεων.
Παραπομπές
Κατηγορία:Βιοκαύσιμα Κατηγορία:Άνθρακας
Λάζαρος Κριεζής
Ο Λάζαρος Κριεζής (1883 - 1942) ήταν Έλληνας χρηματιστής και πολιτικός.
Βιογραφικά στοιχεία
Καταγόταν από την Ύδρα και ήταν μέλος της γνωστής ναυτικής οικογένειας Κριεζή. Ήταν χρηματιστής και διετέλεσε επί σειρά ετών πρόεδρος του Χρηματιστηρίου Αθηνών. Εξελέγη για πρώτη φορά βουλευτής Αθηνών με την υποστήριξη του Λαϊκού Κόμματος στις εκλογές του 1932 και επανεξελέγη σε αυτές του 1933.
Γιος του ήταν ο Σόλων Κριεζής, πρωταθλητής Ελλάδος και βαλκανιονίκης στη σκοποβολή. Απεβίωσε στην Αθήνα το 1942.
Παραπομπές
Κατηγορία:Βουλευτές Αθηνών Κατηγορία:Βουλευτές εκλεγμένοι με το Λαϊκό Κόμμα Κατηγορία:Έλληνες χρηματιστές Λαζαρος
Απιστίες (ταινία)
Πλοκή
Τα ζευγάρια Τζόελ και Σόφι, Σαμ και Σάμμυ και Ισαάκ και Κλώντια δειπνούν μαζί με τον συγγραφέα Άρτ Ουίτζ. Ο τελευταίος μιλάει για το καινούριο του βιβλίο, στο οποίο υποστηρίζει ότι η μονογαμία είναι ένα ψέμα. Τα τρία ζευγάρια αντιδρούν εξοργισμένα και προσβεβλημένα από τις απόψεις του Άρτ, τελειώνουν το δείπνο. Την επόμενη μέρα, ο Ισαάκ αγοράζει ένα γαμήλιο δώρο για τη σύζυγό του Κλώντια σε κατάστημα με αντίκες και έχει σεξουαλική επαφή με την πωλήτρια. Η Κλώντια ψάχνει τον Άρτ και καταλήγει στο κρεβάτι μαζί του, παραδέχοντας ότι αυτή και ο Ισαάκ είναι πολύγαμοι, αλλά οτί το κρύβει από τους φίλους τους. Ο Εβραίος δικηγόρος Τζόελ συμμετέχει σε ερωτικό μασάζ σε ένα παράνομο στούντιο μασάζ και υποφέρει από την ένοχη συνείδησή του. Μαστίζεται από εφιάλτες και αποφασίζει να πει τη γυναίκα του Σόφι την αλήθεια, αν και ο αδελφός του Ρούμπεν, ένας ανεπιθύμητος άνθρωπος με έλξη στις παχύσαρκες γυναίκες, τον συμβουλεύει να μην το κάνει. Η μαθήτρια ιατρικής Σόφι συναντιέται κρυφά με τον καθηγητή της Δόκτωρ Λάιονελ Ταφτ και κοιμάται μαζί του, αλλά στη συνέχεια συνειδητοποιεί ότι αγαπά τον άντρα της. Ο Τζόελ ομολογεί την εμπειρία που είχε στην Σόφι, ενώ εκείνη διατηρεί μυστική την δική της. Ο Σαμ, ένας σεφ που εργάζεται για μια εταιρεία τροφοδοσίας, είναι έτοιμος να παντρευτεί την έγκυο αρραβωνιαστικιά Σάμμυ. Είναι οπαδός της πορνογραφίας, κάτι το οποίο κρατά μυστικό από την αρραβωνιαστικιά του. Όταν εκείνη το ανακαλύπτει αυτό, φοβάται ότι μπορεί να την εξαπατήσει επίσης και προσλαμβάνει έναν ιδιωτικό ερευνητή, ο οποίος με τη σειρά του αποφασίζει να χρησιμοποιήσει μια γυναίκα ως δόλωμα για τον Σαμ. Ο τελευταίος αντιθέτως, αντιστέκεται στη γοητεία της γυναίκας, κάτι το οποίο η Σάμμυ εκλαμβάνει με μεγάλη ανακούφιση. Η ταινία τελειώνει με μια σκηνή που αναπαριστά το γάμο των Σαμ και Σάμμυ, στον οποίο οι φίλοι τους παρευρίσκονται ως καλεσμένοι.
Παραγωγή
Η ταινία γυρίστηκε στο Λος Άντζελες, στην Καλιφόρνια.
Κυκλοφορία
Η ταινία κυκλοφόρησε στην Ελλάδα σε DVD το 2004 από την VA Films.
Υποδοχή
Ο Κεν Άισνερ του περιοδικού Variety αποκάλεσε μερικά τμήματα της ταινίας ως "προφανή" και "μη πιστευτά", αλλά εξήρε την σκηνοθεσία του Άνταμ Ρίφκιν, δηλώνοντας ότι "προσθέτει αρκετό χιούμορ και πρωτοτυπία για να κάνει την ταινία αγαπητή στο κοινό. Οι πωλητές θα πρέπει να κερδίσουν τα θυληκά πάνω στην ελαφρώς ανδρόλοξη οπτική γωνιά της ταινίας." Εξέδωσε επίσης την μουσική της ταινίας.
Εξωτερικοί σύνδεσμοι
Κατηγορία:Αμερικανικές ταινίες‎ Κατηγορία:Αγγλόφωνες ταινίες Κατηγορία:Ταινίες του 1998 Κατηγορία:Αμερικανικές δραματικές ταινίες‎ Κατηγορία:Ταινίες γυρισμένες στο Λος Άντζελες
Κρουσινιάνι
μικρογραφία| Το τατάρικο νεκροταφείο στο Κρουσινιάνι Το Κρουσινιάνι (πολωνικά: Kruszyniany) είναι χωριό της Γκμίνα Κρίνκι, στο Πόβιατ Σοκούουκα του Βοεβοδάτου Ποντλάσκιε, στη βορειοανατολική Πολωνία, κοντά στα σύνορα με τη Λευκορωσία.
Το χωριό έχει 160 κατοίκους. Στο παρελθόν, ήταν κυρίως οικισμός των Λιπκάνων Τάταρων. Μέχρι σήμερα, οι Τάταροι παραμένουν ως η μόνη μειονότητα στο χωριό. Οι Τάταροι είναι Σουνίτες Μουσουλμάνοι. Τα σημεία ενδιαφέροντος του χωριού περιλαμβάνουν ένα ξύλινο τζαμί του 18ου αιώνα (ένα από τα δύο παλαιότερα στην Πολωνία), ένα μουσουλμανικό νεκροταφείο, ένα κέντρο και μουσείο Τάταρων και ένα ανατολικό ορθόδοξο νεκροταφείο με ορθόδοξη εκκλησία.
Το χωριό ονομάστηκε ένα από τα επίσημα εθνικά ιστορικά μνημεία της Πολωνίας (Pomnik historii), όπως ορίστηκε στις 20 Νοεμβρίου 2012. Ο κατάλογος του διατηρείται από το Συμβούλιο Εθνικής Κληρονομιάς της Πολωνίας.
ΑΤΚ (ποδοσφαιρικός σύλλογος)
Η ΑΤΚ είναι ινδική ποδοσφαιρική ομάδα από την Καλκούτα της Δυτικής Βεγγάλης. Χρώματα της είναι το ερυθρό, το λευκό και το κυανό. Η ομάδα διεξάγει τους εντός έδρας αγώνες της στο Γιούμπα Μπαράτι Κριράνγκαν, χωρητικότητας 68.000 θεατών. Μετέχει στο πρωτάθλημα της Ινδικής Σούπερ Λιγκ.
Ιστορία
Τον Μάρτιο του 2014, ανακοινώθηκε ότι η Πανινδική Ποδοσφαιρική Ομοσπονδία, η εθνική ομοσπονδία για το ποδόσφαιρο στην Ινδία και η IMG-Reliance θα δέχονταν προσφορές για την ιδιοκτησία οκτώ από εννέα επιλεγμένες πόλεις για την επικείμενη Ινδική Σούπερ Λιγκ, ένα πρωτάθλημα οκτώ δικαιοδόχων ομάδων που σχεδιάστηκε σύμφωνα με τις προδιαγραφές του πρωταθλήματος κρίκετ της Ινδικής Πρέμιερ Λιγκ. Στις 13 Απριλίου 2014, ανακοινώθηκε ότι ο Σουράβ Γκανγκουλί, ο Χαρσαβαρντάν Νιότια, ο Σαντζίβ Γκοένκα, ο Ουτσάβ Παρέχ και η ισπανική ομάδα της Λα Λίγα, Ατλέτικο Μαδρίτης, κέρδισαν την προσφορά για τη δικαιόχρηση της Καλκούτας. Αποδείχθηκε ότι ήταν η πιο ακριβή δικαιόχρηση, καθώς αγοράστηκε για 18 κρορ (περίπου 3 εκατομμύρια δολάρια ΗΠΑ). Στις 7 Μαΐου 2014, η ομάδα ξεκίνησε επίσημα ως Ατλέτικο ντε Κολκάτα. To 2017 o σύλλογος τερμάτισε μια συνεργασία τριών περιόδων με την Ατλέτικο Μαδρίτης και μετονομάστηκε σε «ΑΤΚ».
Λογότυπο
Στις 7 Ιουλίου παρουσιάστηκαν η φανέλα και το λογότυπο της ομάδας από την επικεφαλής υπουργό της Δυτικής Βεγγάλης, Μαμάτα Μπανέρτζι, στο κτίριο Ναμπάνα, το προσωρινό αρχηγείο της γραμματείας του κράτους. Το λογότυπο διαθέτει ένα υβριδικό φοίνικα-τίγρη της Βεγγάλης, με το τελευταίο στοιχείο να είναι συμβολικό της διαχρονικότητας, λόγω της ποδοσφαιρικής κληρονομιάς στην Καλκούτα. Τα πέντε άστρα στην κορυφή συμβολίζουν τους πέντε ιδιοκτήτες του συλλόγου. Ο θυρεός εμπεριέχει τιγρέ ρίγες.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 2014 Κατηγορία:Ποδοσφαιρικές ομάδες Ινδίας
Κοινωνική επιχειρηματικότητα
Η κοινωνική επιχειρηματικότητα είναι ένας τύπος επιχειρηματικότητας που δεν έχει ως επίκεντρο το κέρδος αλλά τον άνθρωπο, την κοινωνία και το περιβάλλον.
Ως όρος η "κοινωνική επιχειρηματικότητα" συνδέεται αλλά έχει και διαφορές από τον όρο "κοινωνικές επιχειρήσεις". "Η έννοια Κοινωνική Επιχειρηματικότητα είναι ευρεία και περιλαμβάνει δραστηριότητες και πρωτοβουλίες που μπορεί να μην σχετίζονται με την παραγωγή κάποιυ προϊόντος και να διαφέρουν μέσα στο χρόνο" (Beccheti and Borzaga, 2010, σ. 7)
Η κοινωνική επιχειρηματικότητα είναι μια προσέγγιση από άτομα, ομάδες, νεοσύστατες εταιρείες ή επιχειρηματίες, στην οποία αναπτύσσουν, χρηματοδοτούν και εφαρμόζουν λύσεις σε κοινωνικά, πολιτιστικά ή περιβαλλοντικά ζητήματα. Αυτή η έννοια μπορεί να εφαρμοστεί σε ένα ευρύ φάσμα οργανισμών, οι οποίοι διαφέρουν σε μέγεθος, στόχους και πεποιθήσεις. Οι κερδοσκοπικοί επιχειρηματίες συνήθως μετρούν την απόδοση χρησιμοποιώντας επιχειρηματικές μετρήσεις όπως το κέρδος, τα έσοδα και τις αυξήσεις στις τιμές των μετοχών]. Οι κοινωνικοί επιχειρηματίες, ωστόσο, είτε είναι μη κερδοσκοπικοί είτε συνδυάζουν τους κερδοσκοπικούς στόχους με τη δημιουργία μιας θετικής «επιστροφής στην κοινωνία». Ως εκ τούτου, χρησιμοποιούν διαφορετικές μετρήσεις. Η κοινωνική επιχειρηματικότητα συνήθως προσπαθεί να προωθήσει ευρύτερους κοινωνικούς, πολιτιστικούς και περιβαλλοντικούς στόχους που συχνά συνδέονται με τον εθελοντικό τομέα σε τομείς όπως η άμβλυνση της φτώχειας, η υγειονομική περίθαλψη και η ανάπτυξη της κοινότητας.
Παραπομπές
Becchetti, L. and Borzaga, C. (2010). Introduction. In Becchetti, L. and Borzaga, C. (Ed.), The Economics of Social Responsibility, The world of social enterprises (pp. 1–14). London and New York: Routledge.
Κατηγορία:Κοινωνία
Πρωτάθλημα καλαθοσφαίρισης Β' εθνικής κατηγορίας γυναικών 1996-1997
Το πρωτάθλημα της Β΄ Εθνικής κατηγορίας μπάσκετ γυναικών για τη σεζόν 1996-97 διεξήχθη σε δύο ομίλους, με συμμετοχή 12 ομάδων στον καθένα. Ήταν το τελευταίο πρωτάθλημα της Β΄ Εθνικής ως δεύτερης κατηγορίας του γυναικείου μπάσκετ καθώς από την επόμενη σεζόν δημιουργήθηκε η κατηγορία Α2 σε ενιαίο όμιλο και η νέα Β΄ Εθνική έγινε η τρίτη κατηγορία του μπάσκετ γυναικών.
Αλκιβιάδης Λούλης
Ο Αλκιβιάδης Λούλης (1884 - 1953) ήταν Έλληνας πολιτικός και βιομήχανος.
Πρωτάθλημα καλαθοσφαίρισης Β' εθνικής κατηγορίας γυναικών 1996-1997
Πρωταθλητές των δύο ομίλων αναδείχθηκαν οι Εσπερίδες Καλλιθέας και ο  Μέγ. Αλέξανδρος Θεσσαλονίκης, οι οποίοι ανέβηκαν στην Α1΄. Οι τέσσερις επόμενες ομάδες του κάθε ομίλου συγκρότησαν την ενιαία Α2΄ της επόμενης σεζόν, μαζί με τέσσερις ομάδες που υποβιβάστηκαν από την Α΄ Εθνική. Οι υπόλοιπες εντάχθηκαν στη νέα Β΄ Εθνική, εκτός από την τελευταία του κάθε ομίλου που υποβιβάστηκε.
Αλκιβιάδης Λούλης
Βιογραφικά στοιχεία
Καταγόταν από την Ήπειρο, ήταν γιος του Θεμιστοκλή Λούλη και αδερφός του Γεώργιου Λούλη. Ήταν βιομήχανος. Εξελέγη για πρώτη φορά βουλευτής Ιωαννίνων με το Κόμμα Φιλελευθέρων στις εκλογές του 1926 και επανεξελέγη σε αυτές του 1928, 1932, 1933 και 1936. Υπήρξε μέλος της Κεντρικής Επιτροπής του ΕΑΜ, πρόεδρος της Εθνικής Αλληλεγγύη του ΕΑΜ και γενικός διοικητής Ηπείρου στην κυβέρνηση του Βουνού. Μετά την απελευθέρωση της Ελλάδας εξορίστηκε σε διάφορα μέρη.
Πρωτάθλημα καλαθοσφαίρισης Β' εθνικής κατηγορίας γυναικών 1996-1997
Νότιος όμιλος
1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν.
Σιούν Κουάνγκ
Ο Σιούν Κουάνγκ (πινγίν: Xun Kuang,, έζησε την περίοδο 310-235 π.Χ ή την περίοδο 314-217 π.Χ) γνωστός ως Σιούν-τσε («δάσκαλος Σιούν») ήταν Κινέζος φιλόσοφος και υποστηρικτής του Κομφούκιου, ο οποίος έζησε κατά την Περίοδο των Εμπόλεμων Κρατών και συνείσφερε στις Εκατό σχολές σκέψης. Παραδοσιακά αναφέρεται ως συγγραφέας του βιβλίου Σιούν-τσε. Οι διδαχές του επηρέασαν τα επίσημα κρατικά δόγματα της Δυναστείας Χαν, αλλά η επιρροή του χάθηκε κατά την περίοδο της Δυναστεία Τανγκ λόγω της επιρροής του Μέγκιου.
Αλκιβιάδης Λούλης
Παραπομπές
Κατηγορία:Έλληνες βιομήχανοι Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Μέλη του ΕΑΜ Κατηγορία:Βουλευτές Ιωαννίνων Κατηγορία:Οικογένεια Λούλη
Πρωτάθλημα καλαθοσφαίρισης Β' εθνικής κατηγορίας γυναικών 1996-1997
Βόρειος όμιλος
1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν.
Πηγές
Κατηγορία:Β εθνική κατηγορία καλαθοσφαίρισης γυναικών Πρωταθλημα Ελλαδος Β Γυναικών 1996 1997 Πρωταθλημα Ελλαδος Β Γυναικών 1996 1997
Σιούν Κουάνγκ
Ο Σιούν-τσε είδε το χάος γύρω από την πτώση της Δυναστείας Τσόου και την άνοδο της Δυναστείας Τσιν, το οποίο οδήγησε στην ανάπτυξη «νομικών» διδαχών γύρω από τον έλεγχο του κράτους μέσω των εννοιών του νόμου και των ποινών. Εν αντιθέσει μ' άλλους υποστηρικτές του Κομφούκιου, ο Σιούν-τσε θεώρησε πως οι ποινές έχουν νομικό, αν και δευτερεύοντα ρόλο στη διαχείριση ενός κράτους. Εκπαιδευμένος στο κράτος των Τσι, ο Σιούν-τσε δίδαξε αρκετούς μετέπειτα υποστηρικτές του ρεύματος του Νομικισμού (Legalism), συμπεριλαμβανομένου του πρωθυπουργού του Τσιν Λι Σε και του Χαν Φέι. Εξαιτίας αυτού θεωρήθηκε πως επηρέασε τη σκέψη του Χαν Φέι, αν και δεν υπάρχουν στοιχεία γι' αυτό, ούτε για την υποστήριξη του ως προς το φιλοσοφικό ρεύμα του Νομικισμού.
Όπως ο Σανγκ Γιάνγκ, ο Σιούν-τσε θεωρούσε πως η ανθρωπότητα ήταν γεννημένη με διαβολικά στοιχεία και πως οι ηθικές αξίες εμφανίστηκαν ώστε να επανορθώσουν οι άνθρωποι. Η θεωρία του Σιούν-τσε περί Κομφουκιανισμού ήταν πιο σκοτεινή, αλλά και πιο πραγματιστική απ' αυτή του Μέγκιου, ο οποίος θεωρούσε πως οι άνθρωποι γεννήθηκαν καλόψυχοι. Αλλά όπως οι πλείστοι οπαδοί του Κομφούκιου, θεωρούσε πως οι άνθρωποι μπορούσαν να εκλεπτυστούν μέσω της παιδείας, ενώ οι οπαδοί του Νομικισμού θεωρούσαν πως αυτό μπορεί να γίνει μονάχα μέσω του νόμου.
Ο Σιούν-τσε ανέφερε τον Λάο-τσε για πρώτη φορά ως ιστορικό πρόσωπο στην πρώιμη κινέζικη ιστορία.
Βίος
Ο Σιούν-τσε γεννήθηκε ως Σιούν Κουάνγκ (荀況). Αρκετά κείμενα που γράφηκαν αργότερα αναφέρουν πως το επώνυμο του ήταν Σουν (孫) και όχι Σιούν, είτε γιατί ήταν ομόφωνα στην αρχαιότητα είτε επειδή το Σιούν απαγορεύτηκε (naming taboo) από την εποχή της βασιλείας του Αυτοκράτορα Σιουάν (73-48 π.Χ), το επώνυμο του οποίου ήταν Σιούν. Οι ερευνητές Herbert Giles και John Knoblock θεωρούν πως η θεωρία της απαγόρευσης του επωνύμου είναι πιο πιθανή.
Δεν υπάρχουν πολλές πληροφορίες για τα πρώτα χρόνια της ζωής του. Ο Σίμα Τσιεν αναφέρει ότι γεννήθηκε στο κράτος Ζάο, και η Κομητεία του Αντσέ να έχει χτίσει ένα μεγάλο μνημείο στην πιθανή τοποθεσία γέννησης του φιλόσοφου. Έγινε γνωστός στην ηλικία των 50, γύρω στα 264 π.Χ., όταν μετακόμισε στο κράτος των Τσι για να διδαχθεί και να διδάξει στην Ακαδημία Τζισιά. Ο Σιούν-τσε ήταν σεβαστός στο βασίλειο των Τσι, καθώς ο Βασιλέας Σιανγκ των Τσι τον τιμούσε ως δάσκαλο.
Εκείνη την εποχή, ο Σιούν-τσε επισκέφθηκε το κράτος των Τσιν και επαίνεσε τη διακυβέρνηση του και ζητούσε πολεμικά ζητήματα με τον άρχοντα Λινγού (臨武君) στην αυλή του Βασιλέα Σιαοτσένγκ των Ζαο. Αργότερα, ο Σιούν-τσε συκοφαντήθηκε στην αυλή των Τσι και κατευθύνθηκε νότια, στο κράτος του Τσου, όπου ο Άρχοντας Τσουνσέν (Πρωθυπουργός) του ανέθεσε τα καθήκονα του Δικαστή του Λανλίνγκ (蘭陵令). Το 283 π.Χ, ο Τσουνσέν δολοφονήθηκε από αντίπαλό του και ο Σιούν-τσε έχασε τη θέση του. Παρέμεινε στο Λανλίνγκ για το υπόλοιπο της ζωής του. Η ημερομηνία θανάτου του είναι άγνωστη.
Εξωτερικοί σύνδεσμοι
κατηγορία:Κινέζοι φιλόσοφοι